जेपी मिश्रा की जगह इस केस की जांच की जिम्मेदारी अब लखनऊ रेंज के सीबीआई एसपी देवेंद्र सिंह को दी गई है. देवेंद्र सिंह के पास यह अतिरिक्त जिम्मेदारी होगी. जबकि, जेपी मिश्रा शुरुआती दिनों से ही यह केस देख रहे थे. मिश्रा की देखरेख में ही बिहार के पूर्व समाज कल्याण मंत्री मंजू वर्मा के पति से पिछले दिनों लंबी पूछताछ हुई थी. इस घटना के सामने आने के बाद ही बिहार की समाज कल्याण मंत्री मंजू वर्मा को इस्तीफा देना पड़ा था. मंजू वर्मा के पति पर शेल्टर होम के संचालक ब्रजेश ठाकुर से करीबी संबंध होने का विपक्ष लगातार आरोप लगा रही थी.